SET พลิกปิดลบ 2 จุด เซ่นแรงขาย “พลังงาน” หลังราคาน้ำมันร่วง
SET พลิกปิดลบ 2 จุด เซ่นแรงขาย “พลังงาน” หลังราคาน้ำมันร่วง และกังวลเศรษฐกิจโลกชะลอจากการปรับขึ้นดอกเบี้ย แนวโน้มพรุ่งนี้ให้แนวรับที่ 1,550 และ 1,544 จุด แนวต้านให้ไว้ที่ 1,565 และ 1,576 จุด
SET พลิกปิดลบ 2 จุด เซ่นแรงขาย “พลังงาน” หลังราคาน้ำมันร่วง และกังวลเศรษฐกิจโลกชะลอจากการปรับขึ้นดอกเบี้ย แนวโน้มพรุ่งนี้ให้แนวรับที่ 1,550 และ 1,544 จุด แนวต้านให้ไว้ที่ 1,565 และ 1,576 จุด
23 มิ.ย. 2565

นายกิติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์-รายย่อย บล.ซีจีเอส-ซีไอเอ็มบี (ประเทศไทย) กล่าวว่า ตลาดหุ้นไทยวันนี้แกว่งตัวแคบๆในแดนบวกและแดนลบ เพราะตลาดรับแรงกดดันจากความกังวลเศรษฐกิจโลกชะลอตัว จากการขึ้นดอกเบี้ยที่มาจากเงินเฟ้อสูง และทำให้กังวลเศรษฐกิจเข้าสู่ภาวะถดถอย และราคาน้ำมันร่วงมีแรงขายหุ้นกลุ่มน้ำมันออกมากดดันตลาดอีกด้วย
ส่วนที่นายเจอโรม พาวเวล ประธานธนาคารกลางสหรัฐ (เฟด) กล่าวต่อสภาคองเกรสเมื่อวานก็เป็นสิ่งที่ตลาดรู้อยู่แล้วว่าเฟดมุ่งมั่นจะสกัดเงินเฟ้อซึ่งจะเห็นการปรับขึ้นดอกเบี้ยต่อเนื่องเพื่อให้เงินเฟ้ออยู่ในกรอบ 2% โดยในไตรมาส 3/65 เงินเฟ้อน่าจะพีคซึ่งขึ้นกับราคาพลังงาน และปีที่แล้วมีฐานต่ำ
ทั้งนี้ตั้งแต่ต้นปี 2565 จนถึงปัจจุบัน ตลาดหุ้นไทย (SET) ปรับตัวลงไป 6% เทียบกับตลาดเอเชียเหนือ เช่น ญี่ปุ่น จีน ไต้หวัน ฮ่องกง ตลาดหุ้นปรับลงเฉลี่ย 10% ขณะที่ตลาดหุ้นอินโดนีเซียปรับขึ้น 6% สิงคโปร์ ลบ 0.8% เวียดนาม ลง 21% มาเลเซีย ลดลง 8.7%  แต่หากเทียบกับตลาดหุ้นยุโรป ปรับลงเฉลี่ย 20% ตลาดหุ้นดาวโจนส์ ลดลง 15% S&amp;P500 ลบ 21% และ  Nasdaq ลดลง 30%
สำหรับแนวโน้มการลงทุนพรุ่งนี้ อาจมีรีบาวด์เพื่อปรับฐานลงต่อ เพราะมองสถานการณ์ข้างหน้า 6 เดือน ยังมีปัจจัยลบรออยู่ ได้แก่ ดอกเบี้ยยังเป็นขาขึ้น ซัพพลายเชนมีปัญหา เศรษฐกิจชะลอตัว และแนะให้ติดตามนายเจอโรม พาวเวล ประธานเฟด แถลงต่อคณะกรรมาธิการบริการการเงินประจำสภาผู้แทนราษฎร (23 มิ.ย.) ว่าจะส่ง Message อะไร ให้แนวรับที่ 1,550 และ 1,544 จุด แนวต้านให้ไว้ที่ 1,565  และ 1,576 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
JASIF มูลค่าการซื้อขาย 3,799.15 ล้านบาท ปิดที่ 9.25 บาท ลดลง 1.05 บาท
PTTEP มูลค่าการซื้อขาย 3,256.66 ล้านบาท ปิดที่ 154.00 บาท ลดลง 4.00 บาท
PTT มูลค่าการซื้อขาย 3,161.54 ล้านบาท ปิดที่ 33.25 บาท ลดลง 0.50 บาท
BANPU มูลค่าการซื้อขาย 2,537.90 ล้านบาท ปิดที่ 12.40 บาท ลดลง 0.30 บาท
AOT มูลค่าการซื้อขาย 2,152.41 ล้านบาท ปิดที่ 69.00 บาท ลดลง 0.50 บาท